Сан Краљевића Марка/5
УГЛЕД 5 
Вила покаже се на брегу. 

ВИЛА: 
Веће тама обузима 
   На гласу јунака; 
Густом тамом увија се 
   Цела земља српска. 
МАРКО: 
Каква је то помрчина пред очима мојим? 
(Ухвати се за држак од сабље и седне). Зар је дошло време умирања? Где си, вило, моја посестримо? 
ВИЛА: 
Покори се вечној вољи, Марко! 
Вечна воља нигда с' не пориче. 
МАРКО: 
Еј, Србине, каквог те остављам! 
(Тавним гласом). 
Што сам мог'о, то сам учинио. 
Бог нек чува мили народ српски! 
Бог нек чува бедно и нејако! (Издахне). 
СТАРАЦ: 
Шта? Зар Марка смрт умори љута, 
Заштитника бедне сиротиње? 
ДЕВОЈКА: 
Ко ће мене одбранити јадну? 
ДЕТЕ: 
Ко ће мога оца повратити?

Сан Краљевића Марка